മുല്ലപ്പെരിയാറില് റൂള് കര്വ് പാലിച്ചില്ലെന്ന് മന്ത്രി സുപ്രീംകോടതിയെ അറിയിക്കും തൊടുപുഴ: മുല്ലപ്പെരിയാര് അണക്കെട്ടില് തമിഴ്നാട് റൂള് കര്വ് പാലിച്ചില്ലെന്ന് ജലവിഭവവകുപ്പ് മന്ത്രി റോഷി അഗസ്റ്റിന്. ജലനിരപ്പ് റൂള് കര്വില് എത്തിക്കാന് കഴിയാത്തത് സുപ്രീംകോടതിയെയും മേല്നോട്ട സമിതയെയും അറിയിക്കുമെന്നും മന്ത്രി അറിയിച്ചു. റോഷി അഗസ്റ്റിനും മന്ത്രി പി. പ്രസാദും മുല്ലപ്പെരിയാറിലെത്തി സ്ഥിതിഗതികള് വിലയിരുത്തി. ആശങ്കപ്പെടേണ്ട സാഹചര്യമില്ലെന്ന് റോഷി അഗസ്റ്റിന് പറഞ്ഞു.അതേസമയം, അണക്കെട്ടിലെ ജലനിരപ്പില് നേരിയ കുറവുണ്ടായിരിക്കുകയാണ്. 139 അടിയില് നിന്ന് ജലനിരപ്പ് 138.80ലേക്കെത്തി. ഇപ്പോള് സെക്കന്ഡില് 2974 ഘനയടി വെള്ളമാണ് പുറത്തേക്ക് ഒഴുക്കി വിടുന്നത്. ഇന്ന് രാത്രിവരെ 138 അടിയായി ജലനിരപ്പ് നിര്ത്തേണ്ടതായിരുന്നു. 29ന് രാവിലെ ഷട്ടര് ഉയര്ത്തിയതുമുതല് ഇതുവരെ അതിന് സാധിച്ചിട്ടില്ലെന്നും മന്ത്രി വ്യക്തമാക്കി. ആറ് സ്പില്വേ ഷട്ടറുകളാണ് മുല്ലപ്പെരിയാറില് തുറന്നിരിക്കുന്നത്. ഇന്നലെയാണ് മൂന്ന് ഷട്ടറുകള് കൂടി തുറന്നത്. ഇതോടെ പെരിയാറിലെ ജലനിരപ്പ് ഒരടിയിലേറെ കൂടിയിരുന്നു. മുല്ലപ്പെരിയാറില് നിരീക്ഷണം ശക്തമാക്കും. പൂര്ണ ചുമതലയുള്ള എക്സിക്യൂട്ടീവ് എഞ്ചിനീയറെ നിയമിക്കും. നിരീക്ഷണത്തിന് ജലവിഭവ വകുപ്പ് സ്വന്തമായി ബോട്ട് വാങ്ങുമെന്നും റോഷി അഗസ്റ്റിന് അറിയിച്ചു. ആഴ്ച തോറും നിരീക്ഷണം ശക്തമാക്കാനാണ് തീരുമാനം. 7000 ഘനയടി വെള്ളം തുറന്നു വിട്ടാല് വേണ്ടി വരുന്ന മുന്കരുതലുകളും സര്ക്കാര് എടുത്തിട്ടുണ്ടെന്ന് അദ്ദേഹം അറിയിച്ചു. എന്നാല് നിലവില് കൂടുതല് വെള്ളം തുറന്നുവിടുമോയെന്ന കാര്യത്തെക്കുറിച്ച് വ്യക്തത വരുത്തിയിട്ടില്ല.എന്താണ് റൂള് കര്വ്?കാലാവസ്ഥയും ഡാമിലേക്കുള്ള നീരൊഴുക്കിന്റെ കണക്കും ഉപയോഗിച്ച് ജലനിരപ്പിന് സമയബന്ധിതമായ ഒരു പരിധി നിശ്ചിക്കാറുണ്ട്. ഇതിനെയാണ് റൂള് ക൪വ് എന്ന് പറയുന്നത്. ഡാമിലെ ഉയ൪ന്ന ജലനിരപ്പിന്റെ പരിധിയാണ് അപ്പര് റൂള് കര്വ്. ഇത് കാലാവസ്ഥയും മുന്കാല നീരൊഴുക്കും നോക്കിയാണ് നിശ്ചയിക്കുക. ഓരോ മാസവും വ്യത്യസ്ത റൂള് ലെവലുകളാണ് ഡാമുകള്ക്കുണ്ടാകുക. അതായത് ജൂണ് മാസത്തില് ഡാം തുറക്കേണ്ടുന്ന നിശ്ചിത ജലനിരപ്പ് ആയിരിക്കില്ല ഒക്ടോബറില് ഡാം തുറക്കുന്ന ജലനിരപ്പ്.കേരളത്തില് പൊതുവെ കനത്ത മഴ ലഭിക്കുന്ന ജൂണ്, ജൂലൈ മാസങ്ങളില് റൂള് ലെവല് ഒക്ടോബ൪, നവംബ൪ മാസങ്ങളെ അപേക്ഷിച്ച് താഴ്ന്ന ലെവലിലായിരിക്കും. അതിനുകാരണം മഴക്കാലമല്ലാത്ത സീസണുകളില് കൂടുതല് നീരൊഴുക്ക് ഉണ്ടാകാനിടയില്ലാത്തതിനാല് ഡാമിന് മു൯കൂറായി കൂടുതല് ജലംശേഖരിക്കാനുള്ള സ്ഥലം ആവശ്യമുണ്ടായേക്കില്ല എന്നതാണ്. എന്നാല് താരതമ്യേന ഉയ൪ന്ന മഴലഭിക്കുന്ന ജൂണ്, ജൂലൈ മാസങ്ങളില് നീരൊഴുക്ക് കൂടുതല് ഉണ്ടാകുമെന്നതിനാല് കൂടുതല് സ്റ്റോറേജ് സ്പേസ് ആവശ്യമായി വരുന്നതിനാല് മറ്റുമാസങ്ങളെ അപേക്ഷിച്ച് ഇത്തരം മാസങ്ങളില് ഡാം നേരത്തെ തുറക്കും. ഇതേ റൂള് ലെവല് ഉപയോഗിച്ചാണ് ഡാമില് ബ്ലൂ, ഓറഞ്ച്, റെഡ് അലേ൪ട്ടുകള് പ്രഖ്യാപിക്കുന്നത്. റൂള് ലെവലിന്റെ എട്ട് അടി താഴെ വെള്ളമെത്തുമ്ബോള് ബ്ലൂ അലേ൪ട്ടും, രണ്ട് അടി താഴെ എത്തുമ്ബോള് ഓറഞ്ച് അലേ൪ട്ടും, ഒരടി താഴെ എത്തുമ്ബോള് റെഡ് അലേ൪ട്ടും പ്രഖ്യാപിക്കും.